den man elsker, tukter man
Store norske leksikon,Ordforklaringer,Uttrykk og ordtak
Den man elsker, tukter man er en gammel læresetning om barneoppdragelse. Det innebærer at man ikke ignorerer, men veileder og tilretteviser dem man bryr seg om. Noen har tolket formuleringen som en rettferdiggjørelse av fysisk straff i nære relasjoner.
Setningen er bygget over flere bibelsteder, blant annet Salomos ordspråk kapittel 13 vers 24: «Den som sparer på riset, hater sin sønn, den som elsker, formaner ham sent og tidlig», og tilsvarende i kapittel 3 vers 12: «For den Herren elsker, refser han, slik en far gjør med en sønn han har kjær». Tidligere oversettelser brukte her ordet «tukt».Forut for bibelrevisjonen av 2011 påpekte Bispemøtet at der «tukt» før innebar rettledning, var det i moderne språkbruk nærmest ensbetydende med fysisk avstraffelse. Det ble derfor anbefalt å erstatte «tukt» med andre ord og uttrykk. Les mer i Store norske leksikon barnemishandling barneoppdragelse Bibelen Bispemøtet uttrykk vold bibeloversettelser Eksterne lenker Bibel.no: Den som sparer på riset, hater sin sønn Kilder Bispemøtet (2007). Protokoll fra Bispemøtet 27. september–2. oktober 2007, saksnr. 27/07, Vold mot barn.